open-index/open-wikipedia-markdown huggingface dataset:
Witago atisokan

## Manawan/Wemotaci
Nete Opitciwan, nehirosiwok ka taciketcik nisistamokw aniheriw itewiniw *atcen*. Nama aric wiskat apitcitawok. Tepirak niciniw ka itetcik *Witago (Witiko)* kaie *Kokodjeo (kokotce)*.
Awacak kiskerimewokw anihi kokotcewa e icinikatakaniwiritci: *Witigo.* Koctewokw e petowatcik ohomisiriw neki tepirak e ki itakaniwitcik Kokodjeo (kokotce) naha. Kecpin awacic e mowatc maskomiwa e piponik, anihik kokominacak itikowokw « Aka mowo anaha matci ka meckotci icinakosin kitci Witagoin (wWitikoin) kekir »
Opitciwan tepirak aniheriw ici tapwetamowakopon aric wirowow Waswanipik kiapatc tapwetomokw.
Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Ni kicteriten

vignette|Ni kicteriten

## Manawan/Wemotaci
Mocak nika micta kicteriten 
e Nehirowisian

Nika kicteriten 
e Nehiromowiian

Aka kitci onikeian 
ite pe ototeian.

Miro meskanariw e ki pe 
motetcik weckatc Iriniwok, 
ekote ke iti moteian, 
mocak.

Tipanictawin:E matcectakaniwok
Tipanictawin:Mamitoneritasinahikana

Tipanictawin:E matcectakaniwok‎
Kinokepitcikaniwoc

## Manawan/Wemotaci
vignette|Kinokepitcikaniwoc
Ocki irapitcitcikan kinokepitcikanik ka actakaniwok e kinokaniwok kekwan, masinahikan, tipatcimowin matci kaie masinactetcikan.

## Opitciwan

Tipanictawin:E matcectakaniwok‎
Masinahikanickwemokw

vignette|Masinahikanickwemokw
## Manawan/Wemotaci
Masinahikanickwemokw irapatcitawin ka apatak kitci ki masinahikaniwok. Kiskinohamatowikamikok micta apitan matci kaie ka otamirotcik masinahikewokamikokw. Matci kirika takon ke ki ici akitasonaniwokw. 

## Opitciwan

Tipanictawin:E matcectakaniwok‎
E ponaskiwokw atisokan

## Manawan/Wemotaci
Omézégazio icinikasopan, pamitcitc kokotce eki pa koctatcihatc nehirowisiw. Ki nipahakaniwipan nete itekera « lac sauvage » pecotcik 22 milles. Ki makonakaniwkopon naha Omézégazio, ki matcikopitakaniokopon mictikok kekat ki pikohekopon aniheriw mictikwa. Mocak ki itonion kecpin eki kackihatc e pikohatc niheriw mictikwa, aci kita ki ickwa ponaskionopan. 

## Opitciwan

Tipanictawin:E matcectakaniwok‎
Wisaketcakw kirika minictikok atisokan

## Manawan/Wemotaci
Weckatc Wisaketcak kaskina tiperimakopon minictikwa. Mia ko tcimaniw e irapatcitakoponen, enkoweriw ko ka icawakekoponen tante e wi icatc, matci ko kaie kotowekopon kecpin e pa ntohotc nama kaie koctatikonikopon kitci kotapickatc kecpin e micta rotinik, micarikopon meka. 
Aci meka mitcet nehirowisiwok wi otapinamokw minictikoriw, erowek meka sapitamokopon Wisaketcakw kitci atamatc kaskina iriniwa ka ntoweritamakotc. E ickwa otapinakik tekici kotc nama atcipariniw ominictikomiwawa, ekoni aspin nama wiskat kitci matcehomakaniw minictikwa. Mictahi meka kiciwahikowakopon nehirowisiwok anihi Wisaketcakwa e micta tca wir papihakoponen e ki arikahatc iriniwa. 



## Opitciwan

Tipanictawin:E matcectakaniwok‎
Ickoterew

## Manawan/Wemotaci
vignette|Ickoterew
Ickoterew pirew ka mita nokositc ote e ici micta sesekatikoskwearik acitc napitc e ici wackekarik. Mitowi kotakihik pirewok ka icinakositcik aric kewir pitoc itasinaso ote ockicikok kirika e itikititc. Nanikotin niariniriwa, ncowatciriwa onitcanica kecpin e ickwa pinesotc mekwatc e iti apita miroskaminik. Ote kirowe ockicikok ici nisitowinakosiw kirika e ititkititc, napitc meka mikosinaso omicapinanik acitc kekat tekaci makate papokosinaso. Mocak kewir moteho e mi miroskaminik kecpin e iti wekimatc noce ickoterewa. 

## Opitciwan

Tipanictawin:E matcectakaniwok
Tipanictawin:Pirecicak

Tipanictawin:E matcectakaniwok‎
Kice iriniw ka macikwatc kokotcewa atisokan

## Manawan/Wemotaci
Ki taw iriniw e pakanakonitisotc nete au *Lac au Sable*. Ki matceworakopon peikw osima kitci nta keskockowatc amiskwa nte ka ici oskitipekitinik e nta pipomitetcik e tipiskarik. Mekwata sakihikanik e taciketc, aci petam awacic e kweckocinaniwonik. Ki petam kice iriniw kewir, nama aric wec kitci totam. Ki itiko osima : « Ki peten ani? ». Aci itiko omocoma « Ehe, ni ki peten. Aci ki ka icanano ka ici kipeciikw ». Ki meka koski icawok ka ici kipecitcik mia. Mitcet tacikewakopon neta matakanik, wacimec newoteno kekotc niaronoteno. Ka takocinitcik nte ka ici kipecitcik, aci itew nahwe kice iriniw « Nama miro tipatcimowin ka petaian» Tekaci kiskertamokw aniki kotakihik e wi iteritci : Kokotce. Aci itakaniwok "matcehokw acitc matcerikw kaskina kinitcaniciwawa". Micta mitciteiak takonopan sakihikan ekote tca neta e ici ntoweritak kitci kitowanionik. Natcitamatasowakopon nehirowisiwok mitiriw, ka iti tipiskarik, aci matcahowok minatc. Ki tacikekopan wir anahawe kice iriniw  mitcitewarik. Ka ickwa matcatcik anahawe kotakihik, ki askaham minawatc mitiriw kaie pecotcik kotowanik ki actaw otciman. Ki kasotam otcimanik, aci petowew Kokotcewa e pe tcimoteritci. Kaskermiko kaiec e taci kasotak tcimanik. Micta mirokareriw okotowan. Nehirowisiwok kaki matcatcik wamewokw anahweriw kokotcewa okitc kotowanik e mi iciniskeritci kitci makonatc anihi kice iriniwa anahwe kokotce. Epowamici mi takinatc ekoni e ici micta notakosikoponen anahwe kice iriniw, mia tca e micta mitcetowetakik. Wiricike tca e tacikekopanen anahwe kice iriniw. Aci kata macikotatowok. Nama wec kata ki icaw kokotce, tekci nama wec kata ki totam. Ekote pekon e taci taciketc kokotce nama nac kackihew kice iriniw e wi nipahatc anihi kokotcewa. kipe tipisko ki tacikotatowok nac epe wasiarik. Ka kicepawonik tekci nama kekocic petakon. Nama warowik neta, aci ki nipahekopon anihi kokotcewa. Petcimickakopon peikw iriniw aci wamew omocoma epe natikahak. Aci naha kice iriniw mi pisiko e tca motetc okitc nipik, aka tca e kitawparitc, mia tca miskomik e pimotekoponen. Ekoni e ici miratc anahwe iriniw tcictemowa acitc ospwakana, ekoni e ici mi otatcikekoponen otaspwakana. Kek mi waskamatisikopon, kekat e ki kiwockwatisikoponen. Aci itakiniwok kotakihik : « Wewepitakw kecpin kotc wi wameweke», Ka takocinitcik kotakihik taci e ki ici nipahakaniwitc kokotce, tekci nama kekwan nokonikopon aci. Erikocak tca e ki kitanowewakoponen anihi kokotcewa. Ki witcihewakopon kiceriniwa e nipaharitci kokotcewa. Tetawitc ki tcimarewakopon mickekwatikwa e ki natowanawakoponen. Tepirak aci mikoriw nokonikopon mictikok e ki mowawakoponen anihi kokotcewa. .
Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Kokotce ka kimosapitc atisokan

## Manawan/Wemotaci
Weckatc, peikw nehirowisiw tacikewakopon notcimik kirika otiskwema. Aci naha kokotce pekatc mi pecowapitamokopon rikasimoniw e tca kimosapitc rikasimonik kipaskotinikopon aric ickwatemiriw. Itapikopon meka taci e ici pokoneckarik okitc rikasimonik. Kesko wapamekopon anahowe iriniw e kimosapiritci kokotcewa. Tatakahowekapon meka otiskwema e tca itekoponen kitci ki petamoritci anihi kokotcewa, "taka ni wetci isparikwen e motikweian, kiepariw e ickwa  kipitanak nitcitcapim, kinowapita kotc ki ka tca wapitarititin e isparitc". Ekoni e ici natcipahakoponen anihi otcitcapia e tca orahotc kitci motikwetc, kek kokweskipariho e tca motatc anihi kokotcewa mia kotc ockicikorik tawihew. Tekici kotc acikitcipaririwa ekoni e ici orowipatakoponen kirika ositaskw e tca nipahatc nehi kokotcewa. 

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Ockictekamapo

## Manawan/Wemotaci
Enko anaha ka icinikatakaniwitc e kicepa notcinaniwok mowakaniwiw. Aric meka ko kirika tcikirio icinikatakaniwiw. Miro mitcim anihe ekote e acteki ka mirockakowinaniwok kitci mirokitc awik. Matci ko kirika sisipaskot ka osawokak matci kaie irinatikwapo acotc actakaniwon e mitcinaniwok. 

## Opitciwan

Tipanictawin:E matcectakaniwok‎
Sipi Flamand

## Manawan
Sipi Flamand, Richard Flamand okosa kaie Adrienne Niquay. Ki nictiriwa octesa, Steve, Raoul kirika David, peikw omisa Konik icinikasoriwa. Mitcetiriwa otowacima. Omocoma Xavier Flamand, Josephat Niquay kaie okoma Marie-Marthe Dubé, Emma Dubé ki icinikasoriwa. Wemotacik peikw omocoma ki otciriwa nac Manawanik ki pe itatikewok anihi e ki wikimatc Emma manawaniskwewa. 
### Ka ici kaskinohamasotc
Ota Manawan ki otci matce pitakew, nac mamik kiskinohomatokamikok *Cégep Limoilou - science humaine enjeux internationaux* ota Opictikweak awacamec new pipona. Minawatc ote ki kictaw e pitaketc 2016 ka tato piponikarik micta kiskinohomatokamikok ''Université Laval'' aniweriw e ki kiskinohamasotc *Sciences politique.*  Kiapatc mekwat kiskinohamaso ota micta kiskinohomatokamikokw *Abitibi Témiscamingue nehi ka ocihatc maîtrise.*

### Ka pe otamirotc
Ki apiw neta kewir *Réseau jeunesse des Premières Nations Québec-Labrador* ka icinikatek mitceto pipona mekwat ka kiskinohamasotc mamik.  Mocak ki pe ocitaw masinactetcikaniciriw *Wapikoni Mobile* kaie ki pe otamiro otenamik otci.  Ote ki otamiro kirika *Femmes Autochtones du Québec* e witciehetc tipaskonike orakone masinahikaniw kitci miro nosinetakaniwonik ota Kepek askik.  Mocak ki pe wicamakaniwiw kitci nta wapitariwetc otenam kaie Atikamekw Nehirowisiwa kaskina wiec mamik. Ki okimaciwiw pitama new pipona 2018 ka tato piponikarik nac 2022. Minawa ka okimakaniwok 10 Otatokon Pisimw ka tatokonekisitc 2022 e tato piponikak, ki pitakew, ocki okimawiw ota Manawanik.
Micakaw

vignette|Ka micakatcik Tapiskwan Sipi 2022
Awik e ki mickatc e takocik.  Micakamepariw kirika itoniwon nehe osam tciman e apitak. E takocik taci e ici icatc e ki pe mickatc.
Ka Riskipotek atisokan

## Manawan/Wemotaci
Weckatc ka riskipotekoponen aski, anahwe tca ahasiw ki atotakaniwikopon kitci nantonak kotakeriw askiriw. Micta ko mirosikopon anahwe ahasiw weckatc. Ka pe takociretc, tekici ki pe makatewisiw, e ki mowi mowakoponen iriniwa nete taci e ki ici miskak ocki askiriw.  Ki mitci totamokopon ekoni wetci ki makatewisitc.  Anahwe tca kotak, omemew ki kokwetcimakaniwokopan kitci nantonak ocki askiriw, kitca pe kiwetakopan otikoniriw pakanatikwa.  Ekoni ka kiskeritakik neta e ki miskamoritci ocki askiriw. 
Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Osam rakitciciw iriniwa ka mowatc

## Manawan/Wemotaci
Weckatc Wemotacik kokotce ki pimatisikopon pecotcik micta asiniwa e ici apiritci, kitci atoweriniwa ka ici tiperitamorikoponen. Kaskina kotc iriniwok kokwarisikerimawokopon. Tachtababi ki wamakopon, ekoni e ici orohakoponen, ki tawohew nama aric ki otci cowihew osam e ki taconitisokoponen papaskiwa cikopik ko nte pikiw ka otcikowitc, e ki tca tetipapirohokoponen acickik nac e micta sokarik aniheriw e ki taconitisokoponen. Tepirak peikw iriniw ki kackihew kitci ki tepihatc, enko naha ka matawisitc e ki ntoweritak kitci micta rotinik kitci ki micta warowik iciapaciniritci epwamoci pa nipahieritci.

Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Tcicaskohikew

vignette|Kimocomino Isaie Flamand e tcicaskohiketc
Itotiskewin anihe. E ocihakaniwitc pakekin, pitama ka maninikatek opiwi kaie wirin neta moswanik mictikok e taci otamironaniwok e aripecik.
Tarasak

[vignette|[Mos tarasak ka ki icinakositcik otananik]]
Itewin ka witcikatek mitowi kekwan e ki isparik matci kaie e icinakok. Mocak kipe takosiwok kice iriniwok weckatc neheriw e itetcik.
Apahikan

vignette|Apahikan
Irapitcitcikan ka piwapiskok e apahikatek sikahikan. Micta sokapiskaw kaie micta kosokon.
Takapikenikanicic

vignette|Takapikenikanicic
Takapikenikan ka miwotakaniwok taci e icaniwok.  Kaskina wec miroparin, kaie aripoc takapikenakan ki icinikatcikatew.
Pasanowan

vignette|Pasanowan names
Wias e pasikatek e akwapisikatek, akotakaniwon tca nte mictikok kitowan tca nte nitc actew.  Wias, kekotc names, kirowe tca kinowec mirowacin nehe wias, tepirak aka kitci nipiwok.
Wapaw

Enko peikw ka icinakok icipekahikan, mitowi kon ka wapisitc matci kaie wap masko. Mitcet awesisak ka wapisitcik.
Mikwaw

Enko peikw ka icinakok icipekahikan mitowi miko ka icinakok. Wapamin (wamin) mitowi ka icinakositc mikociw. Takono kotakihi e mikwaki mitowi otehiminan.
Ocawacin

vignette|Pisimw e iti pakicimotc micta sakihikanik
Enko peikw ka icinakok icipekahikan, mitowi pisimw ka icinakositc. Mia e wact osawak, e wactecik, mitowi wactepakaw, e wase osawak.
Asekaniwon

vignette|Asekaniwon
vignette|Tcicaskoheriniw
E tacikwakaniwitc mosowan, e maninikatek opiwi.  Kitci tepirak nokok wirin nac e tcicaskohakaniwitc pakekan.

E ickwa packocawaniwok minawatc tcisaskohikanatikok oskitekicimakaniwiw mosowan. Minawatc pakopewakaniwiw nohwe mosowan kitci kisisapwewitc. E pwamici mikwakamik nipi akwapekanakaniwiw kitci sinaskohakaniwitc. Mitcetwa nihe totcikatew. E ickwa tca nihe totwakaniwitc aci kisipekihikanapok akotcimakaniwiw minawatc ita ickipitakaniwiw ickipitatanatikok minawatc ita mamatohakaniwiw mos oskan e totcikatek.
Kateri Champagne Jourdain

## Manawan/Wemotaci
**Kateri Champagne Jourdain**, enko naha innu iskwew ka ki pitaketc ka kitci okimakaniwok Kepek askik ohwe ni apitc 3 ka tato konakisitc namekosi pisimw 2022 ka tato piponikak. Ekote nete otitacikewinik *Duplessis* ka icinikatek aski ka ici tiperitakok. Enko nictam nehirowi iskwew ka pitaketc *Coalition Avenir Québec* *(CAQ)* ka icinikatek. Uashat-Maliotenam otciw. 
Anotc ka 20 konakisitc namekosi pisimw 2022 ka tato piponikak *Ministre de l'Emploi* ki ici arakaniwiw kitci mitatc otamirowiniw ota Kepek askik. 

## Opitciwan

Tipanictawin:E matcectakaniwok‎
Ocawackaw

vignette|Nipica kaie cikopi ka ocawackawisitcik
Enko peikw ka icinakok icipekahikan mitowi nipica ka aicinakoki e nipik kaie cikopi.
Pwasi mikwaw

Enko peikw ka icinakok icipekahikan mitowi ko wapikonia ka aicinakoki matci kaie ickwecic ko e icihakaniwitc.
Osko

vignette|E rikoskok icpimik.
Icpimik orowitamik ka nokok, nakwi aicinakon, makatewaw kicpin e kimiwok.
Motcik

Itewin e arimotcikatek e tapatak matci taci e ici actek tapacic, nitc e actek kekocic, motcik itekera.
Tapacic

Itewin kekocic e arimotcikatek nitc e ici actek matci kaie okitc e actek e wi tca itoniwok nitc ici actew enko tca anihe **tapacic**.
Ka actowepotciketc

## Manawan/Wemotaci
Opotai ka actek mikiwamiskak kitci actowepotciketc e ickwatek, e piskareparik. Arimatc pitama cenakaniwiw kitci sonipatcikaniwok e ici ickwatek.
vignette|Extincteur

## Opitciwan

Tipanictawin:E matcectakaniwok‎
Ka waskorowe masinacteparik

## Manawan/Wemotaci
Ocki irapitcitcikan ka apitak kitci masinacteparik kekwan opimetak.  Mitowi masinactetcikan, ekote aric neta e otci pe wactek kitci nokok kekwan.
vignette|Projecteur Elmo

## Opitciwan

Tipanictawin:E matcectakaniwok‎
Tapapasinahikepitcikan

## Manawan/Wemotaci
Irapitcitcikan kinokepitcikanik ka ici itapiketik, masinahikan matci kaie masinasowin e wi tapapasinahiman kekwan, kinokepitcikanik kitci ici nokok.
vignette|Digitalisation (Numérisation)

## Opitciwan

Tipanictawin:E matcectakaniwok‎
Nipinatcac acitc Kiwetinisiw

**Nipinatcac acitc Kiwetinisiw ka nakickotatotcik.**

Osam mocak e kisinarik, iriniwa acitc awesisa e sikatciritci, Nipinatcac nakickowakopan anihi Kiwetinisiwa. Ki tca arimotamokw kekwariw, kitci tca miro wectatcik aci kekwariw, kitci ki miro tacikeritci iriniwa acitc awesisa ota askik. Ekotcani ka takok Nehirowi Aski, ekoni ka takok ke iti asitakok peiko pipona irikik, e nipik (Nipinatcac) kitci kicitek, e pipok (Kiwetinisiw)  kitci takahak....Pekatc kitci pimatisitcik e takwakinik ki takoniw nac e iti pitcipiponik. Kitci waskackakik pimatisiwiniw, ki iti sikoniw nac ki iti miroskaminiw. Aci neta otitamokw e nipinik.
Tipanictawin:E matcectakaniwok
Tipanictawin:Atisokana
Ateapotcikan

## Manawan/Wemotaci
Ocki irapitcitcikan ka tcipakwakaniwok, ka ateapotciketc e tapikecimakaniwitc onimiskickote e apitak. Nakowe icinakosiw ka ateapotciketc kaie mitcima neta actakaniwon kitci mamowinikateki.  Mitowi rikwato e ocihakaniwitc matci kaie tcipakan. 
vignette|Ateapotcikan

## Opitciwan

Tipanictawin:E matcectakaniwok‎
Kisiskikw

## Manawan/Wemotaci
vignette|Kisisike tcipakwan askikw
Irapitcitcikan ka tcipakwakaniwok, e kisisikaetek kekwan kitci mitcinaniwok. Matci kirika e sopesikatek nipi kitci mackikiapokaniwok. Miromin ka ici ocihakiniwitc kaie kotak mitci ka pactek.  Nakowe icinakosiw, tawok ka micikititcik kaie ka apicicitcik. Mocak kirowe piwapiskowiw askikw ka tcipakwakaniwok nehe mitowi kisisike tcipakwan askikw.

## Opitciwan

Tipanictawin:E matcectakaniwok‎
Masinahikepitcikan

## Manawan/Wemotaci
Ocki irapitcitcikan ka apitak kinikepitcikanik kitci tesinikaniwok kekwan. Arimatc itapiketitakaniwon kinokepitcikanik kitci ki apitak. Nehe ka ici masinahikaniwok, ekote ata e askwak nehe masinactetcikan kinokepitcikanik. Nakowe icinakon nehe ocki irapitcitcikan, takon ka mickak kaie ka mitcek neta kekwan.
vignette|Masinahikepitcikan
 

## Opitciwan

Tipanictawin:E matcectakaniwok‎
Ka picteapotciketc

## Manawan/Wemotaci
vignette|Ka picteapotciketc
Ocki irapitcitcikan ka apitak e ocitamatisonaniwok tcintcire. Kitci pictewakamik nehe ka minikwaniwok tcintcire. Nakowi aicinakon tca kitci ici ispokok kaie kitci itakamik. Nipi tca ka tepirak actakaniwon minawa nehe ka atwaniwok kitci ispokok nehe tcintcire.

## Opitciwan

Tipanictawin:E matcectakaniwok‎
Asinikan

## Manawan/Wemotaci
Enko naha ka ocihakiniwitc asini e apitcisitc kaie acicki ka wapak kitci akoskasikaniwok asinikanak e manikaniwok.
vignette|Asinikan
## Opitciwan

Tipanictawin:E matcectakaniwok‎
Nehiroaski

Nehirowisiwok ka ici pa pimatisitcik notcimik. Weckatc ki tatonimatisowok askiriw taci ke ici pa ntohotcik kitci ki matcihawosotcik, kaie aka pekonok kitci pa nipatatcik. Mitcetiwakopon ko e matcerowasotcik e nta kipecitcik. Enko kirika nehirowi pimatisiwin.
Tcintcire

Enko nehe ka atwaniwok atwekamikok ka micta ciwakamik.  Minikwaniwon nehe opotak ici actew. 

Ginger Ale pe otciparin nehe itewin. 
vignette|Tcintcire
Charles Flamand

## Manawan/Wemotaci
**Charles Flamand** ki nitawikiw ni apitc ka 7 konakisiritci kenositc pisimw 1876 ka tato piponikarik. Nama kiskeritakon pitc ka poni pimatisitc. Ki mitectiriwa onitcanica, Joseph, Damase, Claude, Moïse, Marie-Anne, Marguerite kaie Isaïe Flamand. Marie-Louise Cikwic (Cikowic) ki icinikasoriwa owiwa.
## Kotak masinahikan
Charles Flamand (1873 ? – 1924), otawiwa Alexis Flamand kirika Marie Rouise Ominanwanokwe, Manawanik, ki wikimew ni apitc ka 17 konakisiritci mikomini pisimw 1893 ka tatopiponikarik nete Wemotacik, (Marie-Louise Cikwic) Lalouise Cigwic, Madenen Iskwejic otanisa, Manawanik ka otciritci. Ki takonikowok anihi Louis Neweacit kaie Anjerik (Kitciko) Rochelot.
Gilles Ottawa omasinahikanik

## Opitciwan

Tipanictawin:E matcectakaniwok‎
Viviane Chilton

## Manawan/Wemotaci

Ki pitakew ka okimakaniwok nete Wemotacik ni apitc 11 Ka Wasikototc Pisimw 2023 ka tatopiponikarik.  Enko wirctam iskwew ka okimawitc otenamik kaie Atikamekw Nehirowisi Otenowa.
**Viviane Chilton** niarano mitana nikotwaso piponesiw, 1967 ka tato piponikarik ka nitawakitc. Wemotacik pe otciw, La Mauricie itikera. Ekote ota kiapatc e taciketc. Ki pitikew kiskinohamatokamikokw (UQUAC) ote chicoutimi. Ki kiskinohamakew ote wemotacik. Viviane Chilton ki arakaniwit kitci okimawit. Ki motew kewir notcimik, kirika kotakahi nehirowi iskwew Innu Meshkanu mackikiriniw Stanley Vollant ka ki wectatc, irikik ka ki pimotetcik 4000 e asitcarik, Atikamekw askik itikera.

## E arimomakaniwitc
Radio-Canada

Mon Latuque
Espaces autochtones

## Opitciwan

Tipanictawin:E matcectakaniwok‎
Paris

**Paris** oteno Ile-de-France ici actew, France. Irikik e tacinaniwok 2,145,906 (2020).

Tipanictawin:E matcectakaniwok
Osikanapo

## Manawan/Wemotaci
Osikatek oskan e ki pisihikatek nac nte e otek nehe nipi, nehe tca mite ka pe icpictek, enko nehe ka minikwaniwok, miro mackikiwon.

## Opitciwan

Tipanictawin:E matcectakaniwok‎
Kaskinohomakekanatikw

Enko nehe irapitcitcikan ka apitak e kiskinohomakaniwok kekwan ota kiskinohomatokamikok. Masinacteparin tca neta ka wapitaianiwok kekwan ka kiskinohomakaniwok. Matci matanikatew kekwan neta e takanikatek nehe ka ici masinacteparik.  Kinokepatcikanik ici itapiketitakaniwon nehe kitci nokok kekwan.
E ocitakaniwok ka mitewakamicik ka miromakocik

vignette|Rosalie Dubé - Larbi Berniche
## Manawan/Wemotaci
Ni apitc 21 nac 23 nikikw pisimw ki takon nete kipek ka kokwetcihitonaniwok ka mameckotcitatcik kekwariw askik ka takoki. E ki icinikatcikatek tca « *Sciences en action avec les premiers peuples* » aniki tca otci awacak 5 ka apicicitcik ka ici pitiketcik nac 5 ka kinoskisitcik ka ici pitiketcik. 
Ota tca Manawan ka ici pitiketc Rosalie Dubé kirika okiskinohamakerinima ki wectawok ka miromakocinik ka mitewakamik ki kanieiw. Peikon kaie nete ka ici apicicitcik Zacky-Den Petiquay kirika Alex Moar, Hélène Picard okiskinohamakana aric wirowow tewehikana ki otamirowakewok. 

Ka tiperitak Otapi kiskinohamatawikomiriw Sakay Ottawa ki itew e micta mireritak kaie et kicteritak kaie anihi kiskinohamakeriniwa Larbi Bernich micta mireritam e ki kackitaritci e wapitaratc aniheriw. Kaie ki itew, erikam e ntowerimatc awaca ni kitci ici wapitarakaniwiritcik kaie aniheriw mocak kitci cikimakaniwiritci. 
Ki itew anaha kiskinohamakeriniw e micta kicteritak ekoni aci nicwa e kanewitcik Otapi kiskinohamatawikamikw, niki micta otamironan itew ekoni wetci ki kackitaiak.
Nete tca minawatc kata icaw Rosalie Dubé Edmonton aci kaskina e irikikowaskamikak kanata ka takon  anihe towi, kaskina kekocic e ici kokwetcihitonaniwokw otci ka awaciwitcik ni apitc 14 nac 19 wapikon pisimw.

Volume 31, no 4, 21 avril 2023 p.13

Natisinahikaniwoc:Expo3 Otapi.jpg|alt=
Natisinahikaniwoc:Expo2 Otapi.jpg|alt=
Natisinahikaniwoc:Expo1 Otapi.jpg|alt=
Natisinahikaniwoc:Expo7 Otapi.jpg|alt=
Natisinahikaniwoc:Expo5 Otapi.jpg|alt=

## Opitciwan

Tipanictawin:E matcectakaniwok‎
Aiamihe mikiwam ka kowactak

vignette|Awacak weckatc aiamihe mikiwamik epwamici kowactak

## Manawan
Ni apitc otehimin pisimw 1940 ka tato piponikak, ki kowactan aiamihe mikiwam, pisitosiw e ki miparitc Manawanik. Tekci tewesekahikaniw ki wepactataw. 1904 ka tato piponikak ki tcimatakaniwonokopon anihe aiamihe mikiwam. Mitcet awacak mekwatc taci kiskinohamakaniwakopon, ki micta sekisiwakopon kekat peikw awacic e ki tawohokotc ka wepactanik tewesekahikaniw, itekopon Joséphine Flamand-Moar, erowek aric nama wec ki otci ispariwokopon, tepirak ki micta sekisiwokw. Itekopon Suzanne Petiquay-Flamand, ni taci kinonosotan, nicice Joseph Flamand kaie nisikos Angèle onitcanica, aci nico pipona ni nipowitan, ka wamatcik awaca kaie okiskinohamakeskwamiwow e pe ocimotcik. Tekci makatewakopon itekopon Sauterre Dubé manawanik itekera nete Masinaskohikanik e taci actwehikewakoponen kirika kotakik iriniwokw. Ni taci kickipotcikatan itekopon Edmond Ottawa kirika otatama Simon Ottawa, tcipaiatikw kitci tcimarakaniwitc nete wasiak ka micta miroweparik onawis kotc ni tepiratanan kitci tipinowecimorowak. Ekoni apitc 27 ka tatokonakisitc otehimin pisimw 1940 ka tato piponikak ka iciwepak.

## Opitciwan

Tipanictawin:E matcectakaniwok‎
Ka ickowatek

## Manawan/Wemotaci/Opitciwan

Ekoni apitc, otehimin pisimw ka ickwatek nete itekra Opitciwonok, nac nete wapanok ka ii acteki otenowa. "Lebel sur Quévillon" aci kinec kotci actowehikaniwon. Kaskina wiec akopite icamikan, pecotcik nehirowisiskak, ekotca e ocimohakaniwitcik ka akosiatisitcik, iskwewok ka kinowerimawositcik kaie awacak, kirika ka kice watisitcik. Québec, Roberval, Saguenay, Val d'Or, ki ici ocimohakaniwokw mitcet nehirowisiwokw. 

Tipanictawin:E matcectakaniwok‎
Ahiwin

## Manawan/Wemotaci
Weckatc nehirowisiwok mocak ki atoskewok kitci ki atowetcik ahiwiniw meckota ko ici mirakaniwakopon paskisikaniw matci kaie ke irapatcitatcik notcimik e icatcik. Mictahi ki coriakwakaniwiw kitci atoweriniw ko ka icinikatawakoponen *Hudson Bay Company*, mitcet awesisiwaniw otapinamokopon, mikeciw, piciw, mahikan, amiskw. Kitci mokoman askik kirika ki otciw ka meckotanimaketc e ki kewir micta coriaketc. Tarasak nehirowisiwok wetci e micta micikitatcik ka wapisitcik. Peikw coriawikamikw ki micta coriakew kewir, ickote otapanik e ki miratc kitci ki ocitakaniwonik ickote otapan meskanariw. 

## Opitciwan

Tipanictawin:E matcectakaniwok‎
Paul Mequesh (okosa)

## Manawan/Wemotaci

Paul Mequesh (okosa) ki okimawiw Opitciwonok 1980 kirika ki witcihiwew ka tcimatakaniwonik otamirowikamikw Atikamekw-Sipi, LaTuque ka ici actek. Tataw e ki pe okimawitc 1982, 1987, 1989, 1997, kaie 2001, 12 pipona irikik ki okimawiw. Anotc (2023) tca aci okosa Jean-Claude Mequesh ka icinikasoritci. 

## Opitciwan

Tipanictawin:E matcectakaniwok‎
Denis Chachai

## Manawan/Wemotaci

**Denis Chachai**, Opitciwan pe otciw Atikamekw Nehirowisiw. Mitato acitc peikw mikomini pisimw 1965. Pierrette Blacksmith Chachai ki iti wikimew. Mitato acitc nicto ki iti motci metokew papawapikepitcikaniw. 
Mitcet nikamowiniw ki iti ocitaw. Miro kiskerimakiniwiw neta Opitciwonok.
Osam nte e nikamowiriniwitc. Moseckan ki ocitawok e tatoreak ekoni eki motci matceketc e ocitatc nikamowiniw acitc tapickotc nehi tatoreamakina.
Kiapatc tca matisiw niarino acitc ncowaso tato piponesiw. Kiapatc ke ocitaw nikamowiniw esko tatoreak e apitc. Moseckan e icinkaterik neriw tatoreakiniriw. 

Tipanictawin:E matcectakaniwok‎
René Weizineau

## Manawan/Wemotaci

**René Weizineau**, Opitciwan pe otciw René Weizineau, 14 otatakon pisimw 1942 ka tato piponikarik ka nitawikitc. 18 kakone pisimw  2022 ka poni pimatisitc akosikomikok ote Chibougamau. Alice Chachai ki icinikasoriwa kaki wikimatc iskwewa, nicowaso ki taciriwa onitcanica kaie ki mitato acitc nikotwaso taciriwa osima. 
Nictam kape matce metowetc, 
Ki nikamo iriniw René, mitcet nikamowiniw ki ocitaw, mitwi "Pekwaw e kicekawok", kaie "Pe kiwe", kaie kaskina wiec ki nta nikamo, mitwi ‟Festival Innu Nikamu”. Ki icaw kaie ki kanewiw kaie wir ote Gala ADISQ ka kipe takonik. 2011 ka tato piponikarik, ki masinohitiso Gala Teweikan kitci icatc nictam kape takok anihe. Ki kicterimakaniw weriw kaki icatc.
Taci ka ki otcipataman otatisokan.
.

Tipanictawin:E matcectakaniwok‎
Jacques Newashish

## Manawan/Wemotaci

**Jacques Newashish**, metoweriniwiw masinactetcitcikanik itekera kirika cicopekahike iriniw  nehirowisiw. Wemotaci pe otciw, Kepek Aski. 8 ka tato konakisiritci namekosi pisimw 1958 ka tato piponikarik ki pe nitawkiw, nete Capetciwotakanik, Kepek Aski, ekote eki ici kokwetcitatc nehirowi kicteritamowin kaie nehirowi pimatisiwin. Ki atoske iriniriwa otatama kaie ki natosowe iriniwiriwa. 
Ki posipitam Newashish ka nehirowinakonik ka ocitatc kirika otameritam Atikamekw arimowewin otenanik. 

Kaskina kekociciriw ocitaw ocitakaniw. 

Ki kanewiw Jacques Newashish « une nomination aux "Prix Écrans canadiens du meilleur acteur dans un second rôle" lors de la 5e édition des Prix Écrans canadiens » otci eki ci kackitatc masinactetcitcikanik « Avant les rues ». 2021 ka tato piponikarik, ki nokosiw masinactetcitcikanik « Bootlegger », kaie 2023 ka tato piponikarik, ki nokosiw masinactetcitcikanik « Atikamekw Suns » (Soleil Atikamekw).

## Opitciwan

Tipanictawin:E matcectakaniwok‎
Nadine Caron

## Manawan/Wemotaci
**Nadine Rena Caron**, ka maticowet, ka mataw kiskeritak, ka kitci okimaciwitc, ka nakatwerimatc awaca, 1970 ka nitawikitc, ote Kamloops, Colombie-Britannique Askik itekera. Wirctam naha e nehirowisiwitc ki kictaw e kaskinohamasotc mackikirinikwecik Université de Colombie-Britannique kaie wirctam naha kaki maticowetc e iskwehitc kanata askik. Mitceto pipona ki tepwew kitci nikaniritci kaie kitci petwakaniwiritci nehirowisiwa ote kiwetinok kaie warowik ka actek nehirowisi oteno.

Tipanictawin:E matcectakaniwok‎
Christian Coocoo

## Manawan/Wemotaci
**Christian Coocoo**   Atikamekw nehirowisiw naha Wemotaci pe otciw. Nehirowatisiwinik ici otamiro Atikamekw sipik Capetciwotakanik ka ici actek masinihikewokamokw aci kinec otamiro neta. Wectaw kitci miro kistertakonik Atikamekw pimatisiwiniw. Wawitcihiwew kice kiskinohamatowikamikw ka natowi kiskertakik e ici pimatisitcik nehirowisiwok.

## Opitciwan

Tipanictawin:E matcectakaniwok‎
Nicole Petiquay

## Manawan/Wemotaci

**Nicole Petiquay**, Wemotaci otciw anaha iskwew. Alexis Petiquay kaie Jeanne-Thérèse Boivin ki icinikasoriwa onikihikwa. 

## Ka ki ici otamirotc
Nictam kiskinohamatowikamikokw ki ici kiskinohamakew, 19 tato pipona irikik ki kiskinohamaso, nac Atikamekw nehirowimowin ki iti kiskinohamakew. Ka matce otamirotc tekci nama kaskeritamokopan arimowewiniw kaie atikamekw masinahikewiniw ki itew, Marthe Coocoo, kaki micta otamirotatc atikamekw arimwewin. Kice kiskinohamatowikamikokw *[[Université Laval |Université Laval du Québec]]* ki kiskinohamaso *technolinguiste* kaskinomasotc. Ki ocitaw natawa masinahikaniw tipickotcisinahikan atikamekw arimwewin.

Tipanictawin:E matcectakaniwok‎
Christian Awashish

## Manawan/Wemotaci

**Christian Awashish**, 19 ka tato konakisiritci namekosi pisimw 1972 ka tato piponikarik ki nitowikiw, Opitciwan ki taci nitowikiw, Kepek, Kanata. Irakonike iriniw Atikamekw nehirowisiw. Ki pe okimawiw Opitciwonok ni apitc 2011-2019 ote itekera Haute-Mauricie, Kepek.

## Opimatisiwin

2014 ka tato piponikarik, ki kotcitaw kitci matcatatc taci e ici meckotcipitakaniwitcik mictikok, kitci sa kipitinakaniwitcik wirowow tipirowe kitci mitatcik anihweriw. 

2016 ka tato piponikarik , ka okimawitc **Christian Awashish** kaie okimacima ki arimotamokw kitci orowepinatcik ka atoweritci mitci mackikiriw otenamiwok niarano pipopona irik.  Atikamekw pisimw 2016 ka tato piponikarik, 80% irikik ki mirertamok opitciwoniriniwok kaie opitciwoniskwewokw.

## Opitciwan

Tipanictawin:E matcectakaniwok‎
Arthur Petiquay

## Manawan / Wemotaci

**Arthur Petiquay** Atikamekw nehirowisiw, Wemotaci otciw anahowe **Arthur Petiquay**. Ki witci metowemew Kashtin kirika Daniel Lavoie, Arthur micta kackitaw e metowetc kirika ki pa aicaw « Festival d’été de Québec ». Ki orasinahew o tekirepima niapitc 2005 ka tato piponikarik kotakahi tca wi ocihew nanake.
Elisapie Isaac

## Manawan / Wemotaci

**Elisapie Isaac**, 1977 ka tato piponikarik ki nitawikiw Salluit itekira Nunavik askik. Acikime iskwewiw. Nikamo iskwewiw, nictam 2004 ka tato piponikarik ki orowipaririwa otekirepima "Taima project" acitc kotakihi iriniwa *Alain Auger* icinikasoriwa ka ki witcihikotc. Ki tca kaneiw ni apitc *Prix Juno* ka icinikatek ni apitc 2004 ka tato piponikarik. Kiskeritakosiw kaskina wiec kotakik askik. Otarimwewinik ici nikamo kirika emitcikocimo.
Jean-Claude Mequish

## Manawan/Wemotaci

**Jean-Claude Mequish**, ka ki pitaketc okimawinik pamitcitc ka okimakaniwokw Opitcionokw, iteritam e kictapitanik kitci meckotciparinik otenamik Opitciwonok. Tecikotc ki otamiro otci otenam ni apitc mitato acitc nicto ka tato konakisiritci kakone pisimw 2019 ka tato piponikarik.
## Opimatisiwin
Niaran taciriwa onitcanica kirika cakitato taciriwa osima. Aci peikwaw ki okimaciwiw. O kice omocomapana, Paul Mequish, ki okimawipan ni apitc ka tato piponikarik 1890, mitowi otawia Paul Mequish asko wiskata ni apitc 1980 nac 2008. Micta mitceniw otamirowin Opitciwonok, ni e tacitcik 3000 irik kirika 500 e tacitcik mamik ka taciketcik. 
## Otamirowin
Ka ki ici kitciparitc ki nta nikickowew atikamekw sipik ka nikanipiritci, mitcet kekociciriw ki arimotamok e natoweritak kitci miro otamirotcik tapickotc. Aspin ki kipapanak Atikamekw Sipik *(Conseil de la Nation Atikamekw)* kitci kaskeritakositcik arimatc ki icawok “Cour supérieure du Québec” kitci oski mirakaniwitcik otatokosiwiniwaw otaskiwakw. Aka nac e ki otci kictakaniwinik ka natcipictowakaniwitc kice okimawok Kepek kirika Kanata, nehirowi aitotiskewiniw, tariwa aric ka nanakitcitaritci aniheriw ka itotisketcik, nama mireritamok kitci minatikwaniwonik otaskiwak. Atikamekw iskwewok kaie iriniwok mocak ki ntohowok kaie ki wepihapewok kitci ki acamawosotcik. Takon kirika nehirowi aitotiskewin tato pipona takon nihe, mowisonaniwon, kipitinikatew pemantcic coria kitci ki otci acamawosotcik .

Tipanictawin:E matcectakaniwok‎
Nora Bernard

## Manawan/Wemotaci

22 ka tato konekisiritci Kakone Pisimw 1935 ka tato piponikarik ki nitawikiw anaha **Nora Bernard**, 26 ka tato konekisiritci Pitcipipon Pisimw 2007 ka tato piponikarik tca ki poni pimatisiw. 
1945 ka iti tato piponikarik, cakitato tato piponesikopan ka itakaniwiritci otcotcoma, kecpin aka masinahotisoine mockinesinahikanik emitcikoci kiskinohamatowikamikok, kitci maninamowakaniwitc onitcanica. Niarana pipona irik ki tacikew neta. Ki kispiwatew kotakihi awaca e wamatc e nekatcihakaniwiritci, nama ko cakwerimokopon e kikamatc omisimawa.  
Ki wikimew irniwa aka e nehirowisiritci, ki tca onitaw e nehirowiskweitc, ni apitc e icinakonokoponen orakonikewin, tecikotc ki orowitacohakaniwiw otenamik. Peikon mocak ki witcihew witci nehirowisima kais e mi mihatc onitcanica nikotwaso e ki taciritci. Mocak ki witcihew kotakihi misowatc kewir onawis e tatak kekwariw. Mocak ki tetawinimakew e ici tatak. 
## Ka ki otamirotatc
Nama onikew tan e ki ici nekatcihakaniwiritci awaca ni irik e ki kinoweritakosiritci, ki wectaw kitci ki mockinatc kaskina ka kiskeritakosiritci e ki mitci totowakaniwiritci ni apitc ka taciketcik neta kiskinohamatawikamikok kitci kiwe mirakaniwitcik coriariw mitowi kitci tapictowakaniwitcik e ki ici nekatcihakaniwitcik, 1990 ka tatopiponikarik. Nama tecikotc ki tci miskowew tipaskonikeriniwa kitci witcihikotcik, patoc tca 1996 ka tato piponikarik erowek ki sapitako e arimihatcik kice okimawa. Ekoni apitc ka iti otitikonaniwok coria e ki kaneitcik awacak e ki nekatcihakaniwitcik. 1985 ka tato piponikak ki koski kiwew otenamik, e ki nikahikatek anihe orakonikewin, iskwew e nipowitc kotakihi irinawa, e onitatc o nehirowisiwin. 
 
.

Tipanictawin:E matcectakaniwok‎
Jean-Claude Néquado

## Manawan/Wemotaci

**Jean-Claude Nequado**, atikamekw Nehirowisiw anaha. Manawanik pe otciw. 11 Atikamekw pisimw 1957 ki nitawikiw ota Manawanik. Kiskinohamakeriniwiw nete nictam kiskinohamatowikamikw Simon Pineshish Ottawa kaie micta sakitaw nikamowiniw kaie nehiriwosi kekociciriw mitcet ki iti ocitaw. Mocak kaie ki tesinikew kaie ki makockatcitaw kitotakaniw. 

## Opimatisowin
4 taciriwa onitcaniciwawa, Marie-Claude, Marielle, Alex kirika Kent Nequado. Nicole Flamand icinikasoriwa e ki wikimatc, Sauterre Flamand kirika Thérèse Ottawa otanisiwawa. Enkonihi tca peikw otanisa Marie-Claude Nequadoka ki nosinetatc e aititoskeritci otawia.  

## Opitciwan

Tipanictawin:E matcectakaniwok‎
Prince Albert

**Prince Albert** oteno Saskatchewan askik ici actew, Kanata. Irikik e tacinaniwok 35926 (2016).
## E ici tipatcimakok Aski
## Atisokan
## Eskokamikak
Tipanictawin:E matcectakaniwok
Tipanictawin:Otenowa
Kyoto

**Kyoto** oteno Kansai askik ici actew, Japan. Irikik e tacinaniwok 1 445 648 (2023).
## E ici tipatcimakok Aski
## Atisokan
## Eskokamikak
Winagami lake

## Manawan/Wemotaci
Winagami Lake (le lac sale) Eeyou arimwewewin Alberta notc cawonok itekera ici actew pecotcik sakihikan Kimiwan nte itekera otenak « Doussal » ka icinikatek .

## Opitciwan

Tipanictawin:E matcectakaniwok‎
Milwaukee

## E ici tipatcimakok Aski
**Milwaukee**, enko ohe peikw oteno pactone askik ici actew. 

## Atisokan
Irikik e tacitcik ka pimatisitcik awacamec 569 330. Matcikanapiko iriniwok ki orinikatamokw aniheriw oteno. 
E itemikak «Milowaki» Milo otci: miro, waki otci: aski, ekote tca Miro Aski itemikan .

## Eskokamikak

Tipanictawin:E matcectakaniwok
Tipanictawin:Otenowa
Ohio

**Ohio**, enko ohe peikw oteno pactone askik ka ici actek. Irikik e tacitcik e pimatisitcik awacamec 11 780 000 (2021). Natawew iriniwok ki orinikatamokw aniheriw oteno «Ohionhiio».

Napitc ka miskatek ni he minictikosinahikan 1670 cavalier icinikaso naha iriniw ka ki miskak neriw askiriw. Kaie ekote ici actek kitci sipi Mississipi kinec ki konoweritamok niheriw akamikatcikanik ka ototetcik nac esko 1760.
Kamloops

**Kamloops** (e ici mahikaniskak)
Mitcet itewok e itemikak taci e ici nikickotamokok nicw sipia, kotakihik tca itewok pitoc kotak kekocic e itemokok.

Peikw makatewokorew tca ki nikickwakaniw e kokwetcimakaniwitc e itertak wir **Kamloops** e ici petcikatek. Itepan tca aka e nehirosiwi itemikanik aniheriw. Kotak tca makatewokorew ka nickickwakaniwikopon, itekopan tca wir ekoni e itemikanik e nehiromowinaniwonik. Itekopan kaie "Ketcinatc *Okanogan* itewin", nehirowisiw *Colombie-Britannique* ka otcitc Iteritamopan tca naha nictam akamikitcikini iriniw ka emtcikocimotc ote ka otamirotc otci Hudson Bay e mahikaniskarik Kamloops Askik.
**Kamloops**, 9,000 taciwok **Kamloops** Iriniwok, nictwitc ka ici asini matanak actew anihe oteno, Colombie-Britannique. . 

Tipanictawin:E matcectakaniwok
Tipanictawin:Otenowa

Tipanictawin:E matcectakaniwok‎
Joseph Étienne Guinard

**Joseph Étienne Guinard**, makatewokorew, 16 ka tato konakisiritci namekosi pisimw ni apitc 1864 ka tato piponikarik ki nitawikiw, enko kirowe ka ki kiciatisitc irikik e tacitcik mekotekorewokw. 1891 ka tato piponikarik ka kackitatc okiskinohamasowinik tecikotc tca nehirowisi askik ki icitacohakaniwiw, tecikotc ki wectaw kitci tcimatakaniwonik taci ke ici tacikeritci kotakihi makatewokorewa nehirowisi otenak.
Chicago

## E ici tipatcimakok Aski
**Chicago**, enko peikw oteno pactone askik ka ici actew. Irik e tacitcik ka pimatisitcik awacamec  2 746 388.  
## Atisokan
Matcikanapiko iriniwok ki oranikatamokw niheriw oteno «cikakw» 

## Eskokamikak
Tipanictawin:E matcectakaniwok
Tipanictawin:Otenowa

Tipanictawin:E matcectakaniwok‎
Moose Sipi

## Manawan/Wemotaci
Ata e  itemakak mos osipim. Mitceno anihe Moose sipia, mitowi sipi *Missinabi*, *Mattagami* kirika ''Abitibi''. Otcisakiwon, nete asko Baie James kiwetinok itekera, asko ka ickwaparik ickote otapan meskano Northern Ontario, aski Moosonee, ka aiamihekanawapitc ka ici taciketc. Pecotcik neta, askik ka actek, Moose Factory, kitci atoweriniw Compagnie Baie d’Hudson ka ici tcimatek . 

## Opitciwan

Tipanictawin:E matcectakaniwok‎
Minnesota

**Minnesota**, enko ohwe peikw sipi nete pactone askik ka ici mitciwokw Manitoba kirika Ontario itekera, neta ici takocatciwon Micta sipik Mississipi ka icinikatek. E itemakak ata Sioux arimwewinik nipi ka waseskonakamicik.
Saints-Michel-des-Saints

## E ici tipatcimomakak
**Saints-Michel-des-Saints**, enko otenocic Matawak ka icinikatek e atikamekw arimwaniwok. Kiwetinok itekera ici actew Joliette, wec 210 aski tipahikan asitcaw, Lanaudière askik, 131 meskanak e iticimokw. Aspin 2011 ka tato piponikak ka nta kiskeritcikatek e tacinaniwokw 2 436 taciwakopon ni apitc.

## Atisokan
Makatewokorew Léandre Brassard ka icinikasotc e ki tcimatakoponen aniheriw otenariw ni apitc 1863 ka tato piponikarik. Ekota ko weckatc e otinisawakoponen Manawaniriniwokw mitcimiriw matci kaie wikasiriw. Ki takon neta sikinikekamokw Hôtel Manawan e icinikatek.
## Eskoskamikak
56 800 ha = 568 km2
Tipanictawin:E matcectakaniwok
Tipanictawin:Otenowa
Hochelaga

**Hochelaga** (amiskok omeskinamew) iroquois
Hochelaga witam ka ki ici icatc *Jacques Cartier* ni apitc ka pe takocihatohotc 1535 ka tato piponikarik. Ka wapitak aniheriw otenamiriw niarino mitina tatinikopon mikiwamiriw , 50 kinowariw, 12 wiec 15 arakackariw. Ki amitciew matanak kitca orinikatam *Mont-Royal*. Ka wapamatcik e pe takocinirtci *Jacques Cartier* ki sakihiwewin pitakahiwewin, okimaw agouhama ki actowew octikwanik otoskwespisoniriw,  pecotcik niheriw acterikopon okimariw taci e ici acterik *Mont-Royal*.
Windigo ­­(wendigo)

## Manawan/Wemotaci
**Windigo** pour witikow (monstre fabuleux, espèce d’homme géant et antropophage)Anishnabe, Eeyou.
Nehirowisiwok ka ici wapamatcik anihi kokotce windigo ka icinikasotc, awik ni e pitikeckakotc iriniwa, awik ka mowatc iriniwa kekotc tapickotc. Acteriw tecikotc kitci nipahatcik kotc e wapamatcik.
Ka kicepwacik 1885 Wapikon Pisimw, nehirowisi kokominac, *She-Wins* ka icinikasotc, koctatcihepan kaskina nehirowisiwok *Big-Bear* ka taciketcik. Naha kokominac aicomew kitci mowatc awaca kecpin aka nipahewote awacak epwamoci e tipiskak. Naha tata *Legopf*, O.M.I, kaki pitaketc neta askik, *Big-Bear*, tecikotc ki itew kitci sonipatakaniwitc aiamihe aporiw kekotc kitci pekatcihanitc naha kokominac, kitci aiamihaniwok otci wir matcike kitci sonipatakaniwitc aiamihe aporiw, tekci nama wiec kitci totako aniheriw. Epwamoci ka ki matcatc naha makatewokorew, ki nitoweritam nehirowisiwa kitci miro nanakatcihakaniwitc kokominaca nac kitci poniparinik, nama aric o kitci nipahakiniwitc osam aka mici wiec ka ki totak. Ickwa peikwaw tipahikaneaw, ki matceticohakiniwiw 4 iriniwok tca ki matceriko. Micta kaie natowi totamok aka kitci oski nitawikiritci anihi windigo. Windigo inikatewok aka kitci matotcik kekotc kitci sapitamotcik. Enko ka arimotamakaniwitcik awacak kecpin aka sapitakik kekociciriw e itakaniwitcik. 

## Opitciwan

Tipanictawin:E matcectakaniwok‎
Kogaluk

## Manawan/Wemotaci
Kictapitan anihe micta sipi Kogaluk, nama aric micta osami ketca anihe micta sipi Koksoak. Anihe Koksoak, wacakamaw ni kaie sipiwon Kepek Aski otci. 

Tipanictawin:E matcectakaniwok‎
Abitibi

vignette|Abitibi Sakihikan
## Manawan/Wemotaci

Abitibi, Anishnabe kaie Cris Arimwewin

Sakihikan kaie Sipi ka icinikatek, ote ka ici macikwik Kitci Sipi Mosse, kotak ka macikwik ote Baie James.
E kinowapitcikatek e ici askiwok, nihe itewin wewerita witamakemikan. Ote ici actew Abitibi Sakihikan ka ici macikwik kotakih sipi, ka icinikatcikatek ka ocpitinwak askiwa. Enko kirowe nihe sakihikan ka mawotci ocpitinwak "Bouclier Laurentien" ka actek. Neta ka ici ocpitanak, enko nihe nipi ka itertak tante ke ici matceacikwik : Kitci Sipi *Saint-Laurent* kekotc *Baie James*. Nictwitc ata macikwin nihe nipi, enko tcani kaki miro itakonikatek nihe itewin Abitibi nehirowisiw kaki itakonak.

Nac 1902, nama ki otci minatikwaniwon kaie nama takonokan itaskonikewin otci Abitibi Aski, aric atoskewokopan neta askik nehirowisiwok otci Kitci Atowe iriniw (Compagnie de la Baie d'Hudson) ntowatc kaki kipitanikatek 1914 ka tato piponikak. E ici rareak Abitibi Sakihikanik actepan nihe micta atawekamikw.

Tipanictawin:E matcectakaniwok‎
Michigan

**[[Michigan]]**, enko nehe kitci mokoman askik ka ici actek. **Michigan** otci michigamaw, eeyou arimwewinik. Atikamekw arimwewewin itactew micikamaw. 10.03 millions kaie taciwok ka matcisitcik neta pactone askik. Kaie ekote icinikatcikatek cta sipi.
Mantokasowin

**Mantokasowin** Kekocic ka itekaniwok aka kitci atowerimonaniwok. Kaketin awik e wi kackihotc opimatisiwinik enkoweriw ka ici aspitcitc kitci natowi aitotak wewerita kitci icinakonik opimatisiwin, kitci miro iterimotc kwisk kitci aitotak.
Makatewokorew

**Makatewokorew** matci kaie kotawino icinikatakaniwiw iriniw ka otamirotc aiamihe mikiwamik, ka arimesketc. Osam kirika e makatiekanik e icihotc. Kirika sikahatakew kecpin awik e wi mantokasotc opimatisiwinik kaie nipowihiew e wikimitotcik iskwew kaie iriniw. Kecpin awik e matcatc wir arimeskew. Kopesiwihew e nitotwatc aweriw e witamiritci kekwariw eka e mirwacinik.
Compagnie de la Baie d'Hudson

vignette|Weckatc atawekomikok
*Compagnie de la Baie d'Hudson*, Kitci Atawe Iriniwok e nehiromonaniwok.

E kinowapitcikatek kekwan nihe, kaskina kekwan atowaniwonopan neta micta atawekomikok. Takonopan wikasia, ka kisisipatasonaniwok otci, metowanan otci awacak kaie mitcima micta warowik kape otcipriki. Enko ohwe atawekamikok kaskina kekwan ka wapitaman ka atowaniwok. Micta sakitawakopon neta kaskina awik e nta otapinasotc, kirowe ma e witikitasonaniwonokopan ! enko ohwe *Compagnie de la Baie d'Hudson* ka arimotcikatek.
Métis

## Manawan/Wemotaci

Weckatc karowok ka miriwetcik *mitis* nama **métis**. Mitis *malécite* arimowewin mitowi miti e takowatakaniwok itewin. Ma * ka picicitc métis*
pitoc aitewina. Métis, ekote e icinikatek peikw sipi niarino tipahikan irikik iskwaw kaie oteno takon e icinikatek nitc St-Laurent ici actew: takon ko neta taci e ici kiwotaniwok ka pa pimatisitcik.

Tipanictawin:E matcectakaniwok‎
Koksoak

## Manawan/Wemotaci
Kice micaw anihe sipi **Koksoak**, micta sipi **Koksoak** icinikatcikatew. Kepek Askik actew anihe micta sipi **Koksoak**, wacakamaw anihe micta sipi nac *Ungava* asko e ici takocacikowik. Micta mitceno nete piwapiskw krika micikitawok. 

Tipanictawin:E matcectakaniwok‎
Pikanak

## Manawan/Wemotaci
Pikanak, mitowi pakanak anishnabemowin. Ekoni e icinikatek ka ici otacikowin sipi Gatineau *(Katinok)* Kepek askik. Weckatc nehirowisiwok atcapiwa ocihawokopon mictikwa ko apatcihawokopon, mitikwapak icinakataniw anahwe mictikw. Micta micikitiriwa pakana  mitowi pakahakwan owawim e askosiritci. 

Tipanictawin:E matcectakaniwok‎
Manitou

## Manawan/Wemotaci

Anihe itewin ki pitikepirin neta kaskina aitewina. Kice Manito : Ka mirocik powakan : kitci Manito : Ka motci micak powakan, Teperitciket; mitci manito : ka maratak powakan, mitci manito.

Manitou sakihikan oticinikasowin Abitibi. Sakihikan oticinikasowin kaie sipi ka taciketcik nete *Saint-Laurent*, kiwetinok sipicik,
nakapehonok *Jacques-Cartier*, wiec peiko kice mitato mitana e ici nikackamikak. Anihe sipi wiec kice mitato mitana acitc mitato acitc nicwaso etci kinowak.

Tipanictawin:E matcectakaniwok‎
Illinois

Kaskina wiec ititakotakaniwon kaie kaskina wiec … IRINIW itemikan anahwe itewin. Natatca mitwi e itaniwok : Illilou : *Moose Factory* itewok wirowow. Ininou : itewok wirowow nakapehanok *Baie-James* taci kape otcitcik. Iyiyou : itewok wirowow matanak ici ka ici pe otcitcik *Baie-James* itekera.

« iliniwok » itewok wirwow iriniwok e itetcik, nama ata e ititsotcik wiranictamiwew eki takocinitcik e irinitcik, niama ric iriniw e notcimirinietc.
« Illinois »  icinkatcikatew peikw pactone aski. Peikw sipi kaie peikw ekote icinkasotcik nete itekera ka ici pimatisitcik nakapehanok pactone askik.
Pichiw

## Manawan/Wemotaci

Nehiro itasinahikan, *Pichiou* itoniwon, aci emitikociwimowin apatan ota Kanata askik. E itemikak atikw maskisin matci kaie maskisin aka ka takok aspicitecimowin. Matci ko kirika tcotco e cocowermawosotc onitcanica otci. Mitowi: Tcotco cowerimew o piciwma (pichou). 

Tipanictawin:E matcectakaniwok‎
Matawin

## Manawan/Wemotaci

**Matawin** e icinkatcikatek peikw sipi, Tapiswan sipik ici takocacikowin, Kepek askik. O'sipim kice mitato mitana kitci kinowaw, e ici acterik nete kipahikan *Lac Taureau*, e ici nita askomikak nipia nete asko otenaw Saint-michel des saints kaie kapowehihew kice mitcet mictikwa.

Tipanictawin:E matcectakaniwok‎
Missouri

## Manawan/Wemotaci
Missouri enko peikw Kitci mokoman askik ka ici actek. Irikik e tacinaniwok 6 154 913 (2020). 180 515〖km〗^2 eskoskamikak nema Missouri aski. Nehirowisiwok nictam ki tacikewok neta epwamoci ka wapisitcik. Otenowa Saint-Louis, Kansas city kaie St-Joseph ici macikowin anihe. Micta Sipi Mississipi ici takocacikowin. 

Tipanictawin:E matcectakaniwok‎
Kamikaminikak

vignette|Kamikaminikak

## Manawan/Wemotaci
Minic ka kinowapikak napitc kirowe sokisiw anahwe kitikan.

## Opitciwan

Tipanictawin:E matcectakaniwok‎
Alaska

## Manawan/Wemotaci

**Alaska** (micta aski) ackime irini arimwewin

E arimotcikatek Alaska Aski, enko krowe ka micak minictikosinahikan Pactone Askik tawok kaie ka icinikatakik Kitci mokoman aski itekera. Nakapehanok ici actew itekera Kanata Askik. Nictam ka kanawapitcikatek nihe aski, 1741 tato piponikapan, nicw akamikitci iriniwok kaki wapitamotcik niheriw. Minawatc Pactone iriniwok ki otapinamok aniheriw askiriw, 7,800,000,00, ki itikitamowaniwakopon. 

Micta mireritamowakopon pactone iriniwok, osam e micta coriakemikanik aniheriw askiriw kaki atamakaniwakoponen.
Micta kisinaw **Alaska** Askik, osam nama wiskat nipin nete, nama wiskat tcakapiso kon. Ote otciprin cawonok e rotik, nac kiwetinok ici matceactan. Micakimitew kaie napitc nipi.

Micta mitcetiwok nete nehirowisiwok ka taciketcik, nama napitc mitcetiwok ka wapisitcik.

Tipanictawin:E matcectakaniwok‎
Mascouche

## Manawan/Wemotaci

**Mascouche** icinikatew otenaw pecotcik **Joliette**, (comté) Assomption ota **Kepek Askik**, nete sipi pekon ekote e icinkatcikatek. *Along Quebec Highways* ki kice onipiriwok eki itectamaketcik **Mascouche** nehi tca nite *Smooth plain*. Nama takon kekocic aniwhe nite otci itewin keki itaniwok e itectamaketek.

Tipanictawin:E matcectakaniwok‎
Lac Seul

## E ici tipatcimomakak

**Lac Seul**, enko nehe nehirowisi aski, ontario, kanata aski mia ici acitew.

## Atisokan
Ojibwés icinikasowok ka pimatisitcik neta otenak, 2 837 taciwok neta otenak ka masinasotcik tepirak tca 774 taciwok ka taciketcik otenamiwak ni apitc 2008 ka tato piponikak. Obishikokaang icinikatew anihe oteno .

## Eskoskamikak
E irikikwak 26 821 ici tipahikatew.
Cheemaawin

## Manawan/Wemotaci

**Cheemaawin**,wepihapewin ka otci mokinakinitc names, Eeyou arimwewin

Takon aiamihe otenacic ka icinikatcikatek **Cheemaawin** Manitoba Askik itekera.

Takonopan weckatc sakihikan ka icinikatcikatek ote kiwetinok minictikosinahikanik. Weckatc ka pomitenaniwokipan Verendrye Sakihikanik, Bourdon Sakihikan ki icinikatcikatew. Nac esko anotc, e kinowapamanitc karo e icinakoki askiwa icinikatew Cedar Lake

Tipanictawin:E matcectakaniwok‎